θεοι. αρχοντος ευαγγελου βουλευοντων κλεωνος κλεοδαμου αμυντα εδοξε ται πολει των δελφων εν αγοραι τελειωι συμ ψαφοις ταις εννομοις επειδη φιλλεας μικκου ναυπακτιος εν [τ]ε το[ι]ς εμπροσθεν χρονοις ευνους ων διετελει ται πολει και νυν κατασταθεις υπο των αιτωλων επιμελητας του τε ιερου και τας πολιος οσιως και ενδοξως το τε ιερον και ταν πολιν διεφυλαξε και τοις πολιταις συνανεστραφη καλως και ευγνωμονως ταν τε υπαρχουσαν ομονοιαν ποτι τε αυτοσαυτους και ποτι τους αιτωλους επι πλειον συναυξησε δεδοχθαι επαινεσαι φιλλεαν μικκου ναυπακτιον ευσεβειας ενεκεν και ευεργεσιας τας εις το ιερον και ταν πολιν και ειμεν αυτον προξενον τας πολιος και εκγονους υπαρχειν δε αυτωι και εκγονοις προμαντειαν ασυλιαν ατελειαν προεδριαν εμ πασι τοις αγωνοις οις α πολις τιθητι και ταλλα οσα και τοις αλλοις προξενοις και ευεργεταις του ιερου και τας πολιος [δ]εδοσθαι δε αυτωι και εκγονοις και επινομιαν εν ται δελφιδι τον παντα χρονον.
Phokis — Delphi — end 3rd c. BC — SIG(3) 553aC
 end 3rd c. BC 